# Albert av Sachsen-Coburg-Gotha

### Fra Wikipedia, den frie encyklopedi

Albert von Sachsen-Coburg-Gotha
Albert von Sachsen-Coburg-Gotha

Prins Franz August Carl Albert Emmanuel av Sachsen-Coburg-Gotha (født 26. august 1819 på Schloss Rosenau ved Coburg, Tyskland, død 14. desember 1861 på Windsor Castle, Berkshire, England) var gift med dronning Victoria av Storbritannia.

Han var sønn av hertug Ernst I av Sachsen-Coburg-Gotha og Louise av Gotha. Etter at hans foreldre ble skilt ble Albert av sine bestemødre sterkt religiøst oppdratt og evangelisk konfirmert. Hans lærer var fra 1823 hertugelig råd Christoph Florschütz. Albert foretok dannelsesreiser til Berlin, Dresden, Wien, Paris og London. Ved kong Leopolds hoff i Belgia lærte han det konstitusjonelle monarki å kjenne. Han studerte komposisjon, sang og orgel i Italia, og avsluttet et åndsvitenskapelig studium ved universitetet i Bonn.

Etter at familien hadde arrangert kontakten, forlovet han seg med sin da 20 år gamle kusine, dronning Victoria av Storbritannia, den 8. desember 1839. De giftet seg den 10. februar 1840 i London. Albert studerte britisk rett og statsrett, og ble sin kones viktigste rådgiver og sekretær, og han skrev også hennes taler. I 1857 ble han utnevnt til prinsgemal (eng. Prince Concort). Han tok også på seg en rekke sosiale oppgaver. I 1851 oppfant og organiserte han den første verdensutstillingen i London, og utformet grunnplanen for det berømte Krystallpalasset. I 1847 valgte Cambridge-universitetet ham til kansler. Englands første forsøk på bygging av arbeiderboliger var også hans fortjeneste.

Hans lidenskaper var komposisjon, landbruksvitenskap og havearkitektur.

Prins Albert døde 42 år gammel av kreft. Han er begravet i mausoleet i Windsor Castle.

Victoria elsket sin mann meget høyt, og bar etter hans død sørgeklær resten av livet.

Victoria and Albert Museum er oppkalt etter Albert og hans kone.

## [rediger] Barn

Albert hadde med sin kone Victoria ni barn

1. Victoria Adelheid («Vicky») (født 21. november 1840, død 5. august 1901), dronning av Preussen og keiserinne av Tyskland, gift med keiser-konge Fredrik III.
2. Albert Edward («Bertie») (født 9. november 1841, død 6. mai 1910), prins av Wales, konge av Storbritannia
3. Alice Mathilde (* 25. April 1843 - † 14. Dezember 1878), storhertuginne av Hessen og ved Rhinen, gift med storthertug Ludwig IV av Hessen
4. Alfred Ernst (* 6. August 1844 - † 30. Juli 1900), hertug av Edinburgh og av Sachsen-Coburg-Gotha
5. Helena Augusta («Lenchen») (født 25. mai 1846, død 9. juni 1923), gift med Christian av Schleswig-Holstein
6. Louise Caroline (født 18. mars 1848, død 3. desember 1939), gift med hertug John Campbell av Argyll
7. Arthur Vilhelm (født 1. mai 1850, død 16. januar 1942), hertug av Connaught
8. Leopold Georg (født 7. april 1853, død 28. mars 1884), hertug av Albany
9. Beatrice Maria (født 14. april 1857, død 26. oktober 1944), gift med Heinrich av Battenberg

## [rediger] Eksterne lenekr

- http://www.weltchronik.de/bio/cethegus/a/albertvsc.html

Hentet fra «http://no.wikipedia.org../../../a/l/b/Albert_av_Sachsen-Coburg-Gotha_96cb.html»

Kategorier: Tyskere | Engelskmenn | Kongelige personer | Huset Sachsen-Coburg-Gotha | Fødsler i 1819 | Dødsfall i 1861

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Български
- Català
- Dansk
- Deutsch
- English
- Español
- Français
- עברית
- Nederlands
- 日本語
- Polski
- Português
- Suomi
- Svenska
- Українська